b'\n_START_ARTICLE_\nElena Zaharia Filipa\xc8\x99\n_START_SECTION_\nBiografie\n_START_PARAGRAPH_\nP\xc4\x83rin\xc8\x9bii se numeau Ion \xc8\x99i Ecaterina, tat\xc4\x83l a decedat c\xc3\xa2nd Elena Zaharia Filipa\xc8\x99 avea numai \xc8\x99ase ani, domnia sa fiind crescut\xc4\x83 de mam\xc4\x83 \xc8\x99i de cei trei fra\xc8\x9bi mai mari, A copil\xc4\x83rit \xc3\xaen cartierul (mahalaua)\xc2\xa0 Her\xc4\x83str\xc4\x83u, unde a urmat \xc8\x99i \xc8\x99coala elementar\xc4\x83. Mama lucra ocazional cu ziua sau era croitoreas\xc4\x83, iar copiii\xc2\xa0 aveau pu\xc8\x9bine lucruri, singurele distrac\xc8\x9bii fiind \xc3\xaenotatul pe balt\xc4\x83 sau, mai rar, expedi\xc8\x9bia \xc3\xaen centru, unde vedeau filme unul dup\xc4\x83 altul, fermeca\xc8\x9bi de mirajul unor mari actori.\xc3\x8en casa unde familia locuia cu chirie nu era lumin\xc4\x83 electric\xc4\x83, pe tot timpul c\xc3\xa2t a urmat cursurile facult\xc4\x83\xc8\x9bii._NEWLINE_La \xc8\x99coala Her\xc4\x83str\xc4\x83u, o cl\xc4\x83dire micu\xc8\x9b\xc4\x83, a avut ca \xc3\xaenv\xc4\x83\xc8\x9b\xc4\x83toare pe doamna \xc8\x98tef\xc4\x83nescu, c\xc4\x83reia \xc3\xaei p\xc4\x83streaz\xc4\x83 o amintire luminoas\xc4\x83. A prins perioada foametei din anii 1946-1947. \xc8\x98i \xc3\xaen \xc8\x99coala general\xc4\x83 a avut profesori eminen\xc8\x9bi. A urmat mai apoi clasele Liceului Ion Luca Caragiale, disting\xc3\xa2ndu-se la\xe2\x80\xa6 matematic\xc4\x83, fapt ce i-a \xc3\xaenr\xc3\xaeurit cariera de lingvist\xc4\x83 la Facultatea de Litere._NEWLINE_De\xc8\x99i \xc3\xaen familie nu prea aveau o bibliotec\xc4\x83 cu c\xc4\x83r\xc8\x9bi, copiii \xc8\x99i mama citeau Mihai\xc2\xa0 Eminescu, Ioan Slavici, Duiliu Zamfirescu, b\xc4\x83ie\xc8\x9bii Aventurile submarinului Dox, iar la difuzor ascultau cu to\xc8\x9bii dramatiz\xc4\x83ri (\xe2\x80\x9eTeatru la microfon\xe2\x80\x9d), \xc3\xaen interpretarea marilor actori George Vraca, Silvia Chico\xc8\x99 \xc8\x99.a._NEWLINE_Dintre profesorii care i-au marcat via\xc8\x9ba studen\xc8\x9beasc\xc4\x83 din acest Bildungs-Romani, cu unii dintre ace\xc8\x99ti mentori a devenit, ulterior, coleg\xc4\x83 de catedr\xc4\x83, a re\xc8\x9binut figurile lui Paul Cornea, pe care l-a admirat\xc2\xa0 (\xc8\x99i care a \xc3\xaemplinit recent nou\xc4\x83zeci de ani), Zoe Dumitrescu Bu\xc8\x99ulenga, Tudor Vianu, Al.Rosetti, Jack Byck, Iorgu Iordan, Alexandru Niculescu, Matilda Caragiu Mario\xc8\x9beanu, Boris Cazacu (profesor sever). Ca student\xc4\x83, a fost remarcat\xc4\x83 de George Iva\xc8\x99cu, care a sprijinit-o s\xc4\x83 devin\xc4\x83 asistent\xc4\x83 la Filologie, cum se numea atunci facultatea._NEWLINE_\xc3\x8en mod nea\xc8\x99teptat, Doamna Elena Zaharia Filipa\xc8\x99 a declarat la Cafeneaua critic\xc4\x83 unde a fost invitat\xc4\x83 de criticul literar Ion Bogdan Lefter c\xc4\x83, \xc3\xaen timpul celor cinci ani de facultate, nu a avut sentimentul pl\xc4\x83cerii lecturii, citind din obliga\xc8\x9biile examenelor, \xc3\xaens\xc4\x83, \xc8\x9bin\xc3\xa2nd seama de opacitatea alc\xc4\x83tuitorilor de bibliografii refractare esen\xc8\x9bei artei literaturii, dar neap\xc4\x83rat cu tent\xc4\x83 ideologic\xc4\x83, efectul era de respingere, \xc8\x99i nu de atragere a studen\xc8\x9bilor c\xc4\x83tre lectur\xc4\x83. I-a admirat pe Alexandru Piru \xc8\x99i pe Ov.S.Crohm\xc4\x83lniceanu, \xc3\xaens\xc4\x83 \xc3\xaen opinia domniei sale de student\xc4\x83 profesorul Dumitru Micu \xc8\x9binea cursuri f\xc4\x83r\xc4\x83 sare \xc8\x99i piper, monotone \xc8\x99i neatractive. Crohm\xc4\x83lniceanu mai mult citea cursul, \xc3\xaens\xc4\x83 a avut meritul de a introduce studiul modernist, cu Tudor Arghezi. A fost asistenta acestuia, care era bine preg\xc4\x83tit, dar \xc8\x9binea \xc8\x99i cursuri monotone. \xc3\x8en schimb, acesta \xc8\x99i George Gan\xc4\x83 erau foarte corec\xc8\x9bi la examenele studen\xc8\x9bilor. \xc3\x8en perioada studen\xc8\x9biei sale examenul de licen\xc8\x9b\xc4\x83 cuprindea limba \xc8\x99i literatura rom\xc3\xa2n\xc4\x83 \xc8\x99i o \xc8\x99tiin\xc8\x9b\xc4\x83 social\xc4\x83, erau cinci examene grele. \xc3\x8en schimb profesorii Ion Rotaru \xc8\x99i Alexandru Piru, erau excesiv de genero\xc8\x99i cu studentele examinate, acesta din urm\xc4\x83 replic\xc3\xa2nd, la nedumerirea asistentei sale, c\xc4\x83 studentele slab preg\xc4\x83tite, dar frumoase, nu au alt\xc4\x83 cale \xc3\xaen via\xc8\x9b\xc4\x83 dec\xc3\xa2t reu\xc8\x99ita cu dotarea lor fizic\xc4\x83!_NEWLINE_La Facultatea de Limb\xc4\x83 Englez\xc4\x83, din cadrul Facult\xc4\x83\xc8\x9bii de Limbi Str\xc4\x83ine, pe c\xc3\xa2nd era asistent\xc4\x83, a remarcat preg\xc4\x83tirea \xc8\x99tiin\xc8\x9bific\xc4\x83 a Lidiei Vianu \xc8\x99i a lui Petru Popescu, devenit, ulterior, romancier \xc8\x99i fugit \xc3\xaen str\xc4\x83in\xc4\x83tate. Doamna profesoar\xc4\x83 Elena Zaharia Filipa\xc8\x99 a men\xc8\x9bionat c\xc4\x83 a ajuns la Facultatea de Litere, ca \xc8\x99i alt mare profesor al acesteia, Nicolae Manolescu, datorit\xc4\x83 sus\xc8\x9binerii de c\xc4\x83tre George Iva\xc8\x99cu. Dintre ceilal\xc8\x9bi profesori, nu aveau calit\xc4\x83\xc8\x9bi \xc8\x99tiin\xc8\x9bifice \xc8\x99i pedagogice G.C.Nicolescu, Ion Vitner (c\xc4\x83ruia i-a fost asistent\xc4\x83) \xc8\x99i D.P\xc4\x83curariu. Vitner alc\xc4\x83tuise un curs despre r\xc4\x83d\xc4\x83cinile sociale\xc2\xa0 ale poeziei lui Eminescu, deviind\xc2\xa0 \xc3\xaen mod nejustificat\xc2\xa0 spre Gherea,\xc2\xa0 Cern\xc3\xa2\xc8\x99evski, Belinski \xc8\x99i Herzen, cu care opera eminescian\xc4\x83 nu are nicio tangen\xc8\x9b\xc4\x83!_NEWLINE_Doamna Elena Zaharia Filipa\xc8\x99 men\xc8\x9bioneaz\xc4\x83 c\xc4\x83 erau c\xc4\x83r\xc8\x9bi, de mare interes pentru studen\xc8\x9bii filologi, la care nu aveau acces, sau accesul era limitat. \xe2\x80\x9eIstoria literaturii rom\xc3\xa2ne de la origini p\xc3\xa2n\xc4\x83 \xc3\xaen prezent\xe2\x80\x9d a lui G. C\xc4\x83linescu fusese \xc3\xaemp\xc4\x83r\xc8\x9bit\xc4\x83 \xc3\xaen patru fascicole, pentru a fi accesibil\xc4\x83 num\xc4\x83rului mare de solicit\xc4\x83ri din partea studen\xc8\x9bilor, unii ajung\xc3\xa2nd s\xc4\x83 cread\xc4\x83 c\xc4\x83 are patru volume!_NEWLINE_Devenind profesor pentru studen\xc8\x9bii str\xc4\x83ini, domnia sa fiind o bun\xc4\x83 cunosc\xc4\x83toare a limbii engleze \xc8\x99i pred\xc3\xaend limba rom\xc3\xa2n\xc4\x83 prin intermediul englezei, arabi,\xc2\xa0 palestinieni, sud-americani, desf\xc4\x83\xc8\x99urate pe \xc8\x99oseaua Panduri, la \xe2\x80\x9eSorbonica\xe2\x80\x9d (Institutul Pedagogic de 3 ani al Universit\xc4\x83\xc8\x9bii din Bucure\xc8\x99ti), a constatat c\xc4\x83 era obligat\xc4\x83 s\xc4\x83 presteze o munc\xc4\x83 grea, de \xc8\x99ase ore pe zi, cu studen\xc8\x9bi care nu \xc3\xaen\xc8\x9belegeau rom\xc3\xa2na\xc2\xa0 sau erau indolen\xc8\x9bi, venind cu \xc3\xaent\xc3\xa2rziere la cursuri, dar a observat c\xc4\x83 unii lectori, precum Cezar Tabarcea, tratau cu umor aceast\xc4\x83 situa\xc8\x9bie, \xc8\x99i\xc2\xa0 apreciindu-se ca o profesoar\xc4\x83 vesel\xc4\x83 \xc3\xaen rela\xc8\x9biile cu colegii._NEWLINE_\xc3\x8en continuara discu\xc8\x9biei cu moderatorul doamna Elena Zaharia Filipa\xc8\x99 precizeaz\xc4\x83 c\xc4\x83\xc2\xa0profesorul \xc8\x98erban Cioculescu i-a sugerat s\xc4\x83 trateze la teza de doctorat opera lui Ion Vinea. Acest scriitor nu \xc8\x99i-a publicat dec\xc3\xa2t dou\xc4\x83 volume \xc3\xaen timpul vie\xc8\x9bii, pentru\xc2\xa0 \xe2\x80\x9eOra f\xc3\xa2nt\xc3\xa2nilor\xe2\x80\x9d semn\xc3\xa2nd \xc8\x99paltul de pe patul de moarte , astfel c\xc4\x83 studierea scrierilor lui \xc3\xaenseamn\xc4\x83 nenum\xc4\x83rate incursiuni \xc3\xaen presa vremii. Coordonatorul Cioculescu \xc3\xaei spunea anecdote despre Vinea, c\xc4\x83ruia, de exemplu, scund fiind, doamnele \xc3\xaei spuneau s\xc4\x83 \xe2\x80\x9estea pe vine\xe2\x80\x9d,\xc2\xa0 ca s\xc4\x83 \xc3\xael s\xc4\x83rute! G. C.Nicolescu a \xc3\xaentrebat-o dac\xc4\x83 \xc8\x99tie o serie de date, unele nesemnificative,\xc2\xa0 singurul\xc2\xa0 Al.Piru d\xc3\xa2ndu-i unele indica\xc8\x9bii privind redactarea tezei.\xc2\xa0 Doamna Filipa\xc8\x99 a men\xc8\x9bionat situa\xc8\x9bia \xc3\xaenv\xc4\x83\xc8\x9b\xc4\x83m\xc3\xa2ntului filologic rom\xc3\xa2nesc, unde nu erau studia\xc8\x9bi \xc3\xaen liceu \xc8\x99i facultate mari scriitori rom\xc3\xa2ni\xc2\xa0 \xe2\x80\x93 nici un scriitor interbelic, singurul fiind Arghezi, prezentat, la modul sociologist de Crohm\xc4\x83lniceanu. \xc3\x8en comisia de acordare a doctoratului au fost Vladimir Streinu, \xc8\x98erban Cioculescu, Al.Piru, Constantin Ciopraga, iar publicarea tezei, \xc3\xaen anul 1972, s-a datorat lui Ov. S. Crohm\xc4\x83lniceanu, care a dus-o lui Marin Preda, la Editura Cartea Rom\xc3\xa2neasc\xc4\x83. Dup\xc4\x83 cum este cunoscut, Doamna EZF a publicat mai multe volume (I-IX) ale publicisticii lui Ion Vinea, ultimul \xc3\xaen colaborare cu mai t\xc3\xa2n\xc4\x83ra cercet\xc4\x83toare Magda R\xc4\x83du\xc8\x9b\xc4\x83, lector universitar la acee\xc8\x99i catedr\xc4\x83.\xc2\xa0 Spune c\xc4\x83 nu a inclus \xc3\xaen aceast\xc4\x83 edi\xc8\x9bie \xe2\x80\x9eVenin de mai\xe2\x80\x9d, fiind o activitate \xc8\x99tiin\xc8\x9bific\xc4\x83/ de cercetare foarte grea. Domnia sa se consider\xc4\x83 o \xe2\x80\x9ecercet\xc4\x83toare rece\xe2\x80\x9d a\xc2\xa0 scrierilor lui Ion Vinea, care \xc8\x99i-a risipit opera \xc3\xaen periodice, av\xc3\xa2nd o publicistic\xc4\x83 extraordinar\xc4\x83 ( \xc8\x99ase volume din nou\xc4\x83) , \xc3\xaendeosebi\xc2\xa0 pe teme politice \xc8\x99i sociale \xc8\x99i nici un articol nefiind banal, lipsit de interes. Acest autor avea o mare dorin\xc8\x9b\xc4\x83 de a tr\xc4\x83i (3 sau 4 neveste), cu Henriette Yvonne Stahl, o femeie superb\xc4\x83,\xc2\xa0 tr\xc4\x83ind paisprezece ani, ulterior\xc2\xa0 aceasta g\xc4\x83sind un b\xc4\x83rbat mai t\xc3\xa2n\xc4\x83r (cu dou\xc4\x83zeci \xc8\x99i \xc8\x99ase de ani),\xc2\xa0 Petru Dumitriu. Fuga lui Dumitriu din \xc8\x9bar\xc4\x83 este folosit\xc4\x83 de propaganda comunist\xc4\x83, pentru a-l denigra. Henriette Yvonne Stahl a f\xc4\x83cut \xc3\xaens\xc4\x83 un an de \xc3\xaenchisoare. Dumitriu nu s-a realizat \xc3\xaen RFG, ca mul\xc8\x9bi rom\xc3\xa2ni fugi\xc8\x9bi din \xc8\x9bar\xc4\x83. El a recunoscut c\xc4\x83 Vinea a tradus \xe2\x80\x9eHamlet\xe2\x80\x9d de Shakespeare, semnat de el, \xc8\x99i i-a dat acestuia drepturile de autor. Om de st\xc3\xa2nga, Vinea a s\xc4\x83r\xc4\x83cit \xc3\xaen comunism \xc8\x99i s-a sim\xc8\x9bit, pe bun\xc4\x83 dreptate, persecutat.vEste so\xc8\x9bia rectorului Avram Filipa\xc8\x99, profesor de drept la Universitatea din Bucure\xc8\x99ti, disp\xc4\x83rut \xc3\xaenainte de vreme din p\xc4\x83cate. A semnat mai multe volume cu numele de fat\xc4\x83, Elena Zaharia. Este editor al edi\xc8\x9biei critice a operelor poetului Ion Vinea, iar opera acestuia a constituit subiectul tezei sale de doctorat, publicat\xc4\x83 \xc3\xaen 1972. A fost asistenta profesorului \xc8\x99i criticului literar Ovid. S. Crohm\xc4\x83lniceanu. A semnat numeroase articole \xc8\x99i prefe\xc8\x9be, publicate \xc3\xaen presa literar\xc4\x83 sau de specialitate.'